5. ทรัพย์สินที่ใช้ในการประกอบธุรกิจ

5.1 ที่ดิน อาคาร และอุปกรณ์

สำนักงานของบริษัทฯ ตั้งอยู่ที่ชั้น จี และชั้น 21 – 23 อาคารคอลัมน์ทาวเวอร์ เลขที่ 199
ถนนรัชดาภิเษก แขวงคลองเตย เขตคลองเตย กรุงเทพมหานคร 10110
โดยเช่าจากกองทุนรวมอสังหาริมทรัพย์ เดอะคอลัมน์ ทั้งนี้ค่าเช่าในปี 2553
ที่จ่ายให้กองทุนรวมอสังหาริมทรัพย์ เดอะคอลัมน์ จำนวน 21,679,295 บาท

สำนักงานสาขา 1 สาขา คือ สาขาแจ้งวัฒนะ ที่ได้จัดตั้งเมื่อวันที่ 27 พฤศจิกายน 2551 ตั้งอยู่ที่
เลขที่ 99 หมู่ที่ 2 อาคารเซ็นทรัล แจ้งวัฒนะ ชั้น 4 ห้อง 440/1 ถนนแจ้งวัฒนะ ตำบลบางตลาด
อำเภอปากเกร็ด จังหวัดนนทบุรี โดยเช่าพื้นที่จาก บริษัท เซ็นทรัลพัฒนา จำกัด (มหาชน)
ค่าเช่าและค่าสาธารณูปโภค ในปี 2553 จำนวน 332,652.18 บาท

บริษัท เอ็มเอฟ โฮลดิ้งส์ จำกัด มีที่ทำการสำนักงานเดียวกับ บริษัทหลักทรัพย์จัดการกองทุน

เอ็มเอฟซี จำกัด (มหาชน) โดยไม่มีการจ่ายค่าเช่า

บริษัท เอ็มเอฟซี เรียลเอสเตท แอสเซท แมเนจเมนท์ จำกัด
มีที่ทำการสำนักงานเดียวกับบริษัทหลักทรัพย์จัดการกองทุน เอ็มเอฟซี จำกัด (มหาชน)
โดยไม่มีการจ่ายค่าเช่า

บริษัท ที่ปรึกษาเอ็มเอฟซี จำกัด มีที่ทำการสำนักงานตั้งอยู่ที่ชั้น 21 อาคารคอลัมน์ทาวเวอร์ เลขที่
199 ถนนรัชดาภิเษก แขวงคลองเตย เขตคลองเตย กรุงเทพมหานคร 10110
โดยเช่าช่วงจากบริษัทหลักทรัพย์จัดการกองทุน เอ็มเอฟซี จำกัด (มหาชน)
และจะเริ่มชำระค่าเช่าครั้งแรกในเดือน กรกฎาคม 2553 เป็นจำนวนค่าเช่า สิ้นสุดปี 2553
จำนวนเงิน 236,600 บาท

บริษัท เอ็มเอฟซี เอสโก จำกัด มีที่ทำการสำนักงานเดียวกับบริษัทหลักทรัพย์จัดการกองทุน
เอ็มเอฟซี จำกัด (มหาชน) โดยไม่มีการจ่ายค่าเช่า

5.2 เงินลงทุนในหลักทรัพย์

นโยบายเกี่ยวกับเงินลงทุนในหลักทรัพย์ของบริษัท
เป็นไปตามประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สน.29/2549
เรื่องการกระทำที่อาจก่อให้เกิดความขัดแย้งทางผลประโยชน์ในการจัดการกองทุนและหลักเกณฑ์ในการป้องกัน
และที่มีการปรับปรุงเพิ่มเติมในปี 2551 ที่ สน. 21/2551
เรื่องการกระทำที่อาจก่อให้เกิดความขัดแย้งทางผลประโยชน์ในการจัดการกองทุนและหลักเกณฑ์ในการป้องกัน
(ฉบับที่ 2)

5.3 นโยบายการลงทุนในบริษัทย่อย และบริษัทในเครือ

บริษัท เอ็มเอฟ โฮลดิ้งส์ จำกัด (เดิมชื่อบริษัท เอ็มเอฟซี เรียลตี้ จำกัด) จัดตั้งขึ้นเมื่อวันที่ 15
มกราคม 2535 ด้วยทุนจดทะเบียน 100,000 บาท คิดเป็นจำนวนหุ้นทั้งสิ้น 10,000 หุ้น
โดยบริษัทหลักทรัพย์จัดการกองทุน เอ็มเอฟซี จำกัด (มหาชน) ถือหุ้นร้อยละ 99.99
ของทุนที่ชำระแล้ว วัตถุประสงค์ในการจัดตั้งเพื่อดำเนินธุรกิจการค้าและก่อสร้าง
รวมทั้งรับเป็นที่ปรึกษาการบริหารงานของธุรกิจพาณิชยกรรม และอุตสาหกรรมต่างๆ
ได้เปลี่ยนชื่อเป็น “บริษัท เอ็มเอฟ โฮลดิ้งส์ จำกัด” เมื่อวันที่ 1 กุมภาพันธ์ 2536
พร้อมกับเพิ่มทุนจดทะเบียนเป็น 2,000 ล้านบาท โดยได้เรียกชำระร้อยละ 25 ของมูลค่าหุ้น
คิดเป็นจำนวนหุ้นถัวเฉลี่ย 50,007,500 หุ้น

คณะกรรมการของบริษัท เอ็มเอฟ โฮลดิ้งส์ จำกัด มีทั้งสิ้น 4 คน
ประกอบด้วยผู้บริหารของบริษัทหลักทรัพย์จัดการกองทุน เอ็มเอฟซี จำกัด (มหาชน) อย่างไรก็ดี
มิได้มีการกำหนดค่าตอบแทนให้แก่ผู้บริหารของบริษัท เอ็มเอฟ โฮลดิ้งส์ จำกัด แต่อย่างใด

นอกเหนือจากการลงทุนในหลักทรัพย์ซึ่งเป็นไปตามประกาศของคณะกรรมการกำกับหลักทรัพย์และตลาดหลักทรัพย์
ในปัจจุบัน บริษัท เอ็มเอฟ โฮลดิ้งส์ จำกัด ได้ลงทุนในบริษัท 4 บริษัท กล่าวคือ

1. บริษัท เอ็มเอฟซี เรียลเอสเตท แอสเซท แมเนจเมนท์ จำกัด จดทะเบียนเมื่อวันที่ 21
พฤษภาคม 2551 โดยบริษัท เอ็มเอฟ โฮลดิ้งส์ จำกัด ถือหุ้นเป็นจำนวนร้อยละ 100
ของทุนที่ชำระแล้ว 25% ของทุนจดทะเบียน 1 ล้านบาท
มีวัตถุประสงค์หลักในการประกอบกิจการเป็นที่ปรึกษาและดำเนินการด้านอสังหาริมทรัพย์

2. บริษัท ไทย เอ็กซิม อินเตอร์เนชั่นแนล จำกัด จดทะเบียนเมื่อวันที่ 27 พฤษภาคม 2551
โดยบริษัท เอ็มเอฟโฮลดิ้งส์ จำกัด ถือหุ้นเป็นจำนวนร้อยละ 49 ของทุนที่ชำระแล้ว 25%
ของทุนจดทะเบียน 35 ล้านบาท
มีวัตถุประสงค์หลักในการประกอบกิจการให้คำแนะนำเกี่ยวกับการติดต่อนำสินค้าเข้า สินค้าออก
และบริการเกี่ยวกับการจัดการ

3. บริษัท ที่ปรึกษา เอ็มเอฟซี จำกัด (เดิมชื่อ บริษัท เอ็มเอฟซี แอดไวซอรี่ จำกัด)
จดทะเบียนเมื่อวันที่ 30 มิถุนายน 2552 โดย บริษัท เอ็มเอฟ โฮลดิ้งส์ จำกัด
ถือหุ้นเป็นจำนวนร้อยละ 100 ของทุนที่ชำระแล้ว 60%

ของทุนจดทะเบียน 20 ล้านบาท มีวัตถุประสงค์หลักในการประกอบกิจการเกี่ยวกับการให้คำปรึกษา
แนะนำ หรือให้ความช่วยเหลือในการดำเนินการจัดการทางธุรกิจ เช่น การวางแผนการจัดองค์กร
การให้คำปรึกษาด้านการเงิน บริการรับเป็นที่ปรึกษา และให้คำแนะนำด้านพาณิชยกรรม
อุตสาหกรรม การผลิต การตลาด

4. บริษัท เอ็มเอฟซี เอสโก จำกัด จดทะเบียนเมื่อวันที่ 17 มีนาคม 2553 โดย บริษัท เอ็มเอฟ
โฮลดิ้งส์ จำกัด ถือหุ้นเป็นจำนวนร้อยละ 100 ของทุนที่ชำระแล้ว 25% ของทุนจดทะเบียน 20
ล้านบาท
มีวัตถุประสงค์หลักในการประกอบกิจการให้คำปรึกษาทางธุรกิจและการจัดการเกี่ยวกับพลังงาน
การประหยัดพลังงานและการใช้พลังงานอย่างมีประสิทธิภาพ
ตลอดจนการวิเคราะห์การใช้พลังงานและจัดทำแผนการประหยัดพลังงาน